C 443/4
DA
Den Europæiske Unions Tidende
22.11.2022
Desuden er det vigtigt at foregribe og håndtere ændringer på arbejdsmarkedet, herunder gennem målrettet støtte som f.eks. forbedring af de nødvendige færdigheder, sikring af social beskyttelse og inddragelse af hele det berørte samfund i tilrettelæggelse af omstillingen samt yderligere forslag om at mobilisere massive offentlige og private investeringer til støtte for omstillingen og øge størrelsen af og anvendelsesområdet for Fonden for Retfærdig Omstilling betydeligt for at matche udfordringerne.
2.6.
EØSU opfordrer til, at EU's lovgivningsmæssige rammer gør det muligt for EU's virksomheder, herunder SMV'er, at blive førende inden for grønne virksomheder og samtidig hindrer risikoen for udflytning af produktionen og import med en større negativ miljøpåvirkning.
Dette gælder især for energiintensive industrier.
EØSU efterlyser desuden støtte til SMV'er til at de kan få en bedre forståelse af og blive bedre til at håndtere de stadig flere klima- og miljøkrav, som gælder for dem direkte eller indirekte.
2.7.
EØSU efterlyser også robust innovationsstøtte til industrier med henblik på at udvikle og udbrede grønne teknologier, materialer, produkter, produktionsprocesser og forretningsmodeller ved f.eks.
at fremme programmer om brint, batterier, halvledere, CO2-opsamling og -anvendelse og praksis for cirkulær økonomi inden for forskellige områder, f. eks. emballage.
2.8.
For at øge EU's globale indflydelse hvad angår modvirkning af klimaændringerne bør EU sikre sine industrier konkurrencedygtige betingelser, så de kan udnytte de eksportmuligheder, som den globale efterspørgsel efter klimateknologier og -løsninger giver, og dermed øge EU's »CO2-håndaftryk«.
2.9.
Industrialliancer har vist sig at være en vellykket metode til at udvikle storstilede og grænseoverskridende industriprojekter på strategiske områder.
Disse industrialliancer er sammen med vigtige projekter af fælleseuropæisk interesse afgørende for genopretningen og for at fremme europæiske standarder og nøgleteknologier, navnlig inden for områder, hvor markedet ikke kan skabe resultater alene, eller hvor det forvrides.
2.10.
Fremskridtene hen mod en egentlig energiunion bør styrkes for at sikre energiomstillingen til et prisoverkommeligt, sikkert, konkurrencedygtigt og bæredygtigt energisystem.
I betragtning af de aktuelle udfordringer som følge af den russisk-ukrainske krig bør Kommissionen fokusere på foranstaltninger, der skaber flest resultater i forhold til alle målene for energiunionen og samtidig bidrager til de akutte udfordringer og de langsigtede mål.
2.11.
Situationen i Ukraine har ført til REPowerEU-meddelelsen (4), som efter anmodning fra Det Europæiske Råd efterfulgtes af REPowerEU-planen med forslag (5), som, hvis den gennemføres korrekt, kan fremskynde EU's energiuafhængighed og bæredygtighed betydeligt.
Målet om at blive uafhængig af russisk gas og andre fossile brændstoffer kræver både hurtig diversificering af leverandører og energikilder, øget solidaritet og langsigtede foranstaltninger, der fremmer omstillingen til kulstofneutralitet, under hensyntagen til de forskellige medlemsstaters og regioners karakteristika og de tilgængelige alternative kilder.
For at sikre at processen lykkes, skal der imidlertid mobiliseres tilstrækkelige private og offentlige investeringer og gøres fuld brug af bl.a.
genopretnings- og resiliensfaciliteten og de samhørighedspolitiske fonde.
Som det allerede er påpeget (6), er reduceringen af efterspørgslen efter russisk gas med to tredjedele inden udgangen af 2022 en udfordrende opgave, som vil kræve diversificering — på den ene side og overvejende på kort sigt ved hjælp af LNG og biometan og på den anden side gennem energieffektivitet og udbredelse af vedvarende energikilder.
Låsning af infrastruktur, som i fremtiden vil sætte grænser for realistiske alternativer, bør undgås, og investeringerne bør så vidt muligt fokuseres på vedvarende energikilder og støtteinfrastruktur.
Arbejdsmarkedets parter og civilsamfundet skal inddrages tæt i disse politiske forslag for at sikre, at de accepteres af samfundet, er bæredygtige og bliver en succes.
For at øge indsatsen over for eksterne kriser vil der endvidere være behov for en permanent koordineringsstruktur i Rådet for Den Europæiske Union.
(4) (5) (6)
https://ec.europa.eu/commission/presscorner/detail/da/ip_22_1511 https://ec.europa.eu/info/publications/key-documents-repowereu_da EØSU's udtalelse om meddelelse fra Kommissionen til Europa-Parlamentet, Det Europæiske Råd, Rådet, Det Europæiske Økonomiske og Sociale Udvalg og Regionsudvalget — REPowerEU: En fælles europæisk indsats for mere sikker og bæredygtig energi til mere overkommelige priser (EUT C 323 af 26.8.2022, s. 123).